ΚΑΝΟΝΙΣΜΟΣ (ΕΚ) αριθ. 261/98 ΤΗΣ ΕΠΙΤΡΟΠΗΣ της 30ής Ιανουαρίου 1998 περί τροποποιήσεως του κανονισμού (ΕΚ) αριθ. 1066/95 σχετικά με τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς ποσοστώσεων στον τομέα του ακατέργαστου καπνού για τις συγκομιδές 1995, 1996 και 1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΚ) αριθ. 2595/97 (2), και ιδίως το άρθρο 11,

Εκτιμώντας:

ότι ο κανονισμός (ΕΚ) αριθ. 2595/97 παρατείνει για τη συγκομιδή 1998 την εφαρμογή του καθεστώτος που ισχύει από τη συγκομιδή 1993 7 ότι πρέπει να τροποποιηθεί ο κανονισμός (ΕΚ) αριθ. 1066/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 987/97 (4), ώστε να ισχύει για τη συγκομιδή 1998 7

ότι, δεδομένης της ημερομηνίας έγκρισης της παράτασης του καθεστώτος για τη συγκομιδή 1998, τα κράτη μέλη δεν είναι σε θέση να τηρήσουν τις προθεσμίες που καθορίζονται από τον κανονισμό (ΕΚ) αριθ. 1066/95 7 ότι, επομένως, πρέπει να τροποποιηθούν οι εν λόγω προθεσμίες για τη συγκομιδή 1998 7

ότι τα εν λόγω μέτρα πρέπει να εφαρμοστούν το συντομότερο δυνατό 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1066/95 τροποποιείται ως εξής:

1. Ο τίτλος του κανονισμού αντικαθίσταται από το ακόλουθο κείμενο:

«Κανονισμός (ΕΚ) αριθ. 1066/95 της Επιτροπής, της 12ης Μαΐου 1995, σχετικά με τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς ποσοστώσεων στον τομέα του ακατέργαστου καπνού για τις συγκομιδές 1995, 1996, 1997 και 1998.»

2. Στο τέταρτο εδάφιο του άρθρου 3 προστίθεται το ακόλουθο κείμενο:

«Για τη συγκομιδή 1998, επιτρέπεται στα κράτη μέλη να παρατείνουν την προθεσμία που αναφέρεται στο δεύτερο εδάφιο μέχρι τις 28 Φεβρουαρίου.»

3. Στο δεύτερο εδάφιο της παραγράφου 3 του άρθρου 11 προστίθεται το ακόλουθο κείμενο:

«Για τη συγκομιδή 1998, επιτρέπεται στα κράτη μέλη να παρατείνουν την προθεσμία που αναφέρεται στο πρώτο εδάφιο μέχρι τις 31 Μαΐου.»

4. Το άρθρο 17 αντικαθίσταται από το ακόλουθο κείμενο:

«Άρθρο 17

Για τις συγκομιδές 1995, 1996, 1997 και 1998, τα κράτη μέλη δύνανται, για την εφαρμογή του άρθρου 11 παράγραφος 3, να δημιουργούν ενώσεις των υφιστάμενων και αναγνωρισμένων επαγγελματικών οργανώσεων σε ισομερή βάση, για όσο διάστημα δεν έχουν συσταθεί διεπαγγελματικές οργανώσεις αναγνωρισμένες σύμφωνα με τις διατάξεις του κανονισμού (ΕΟΚ) αριθ. 2077/92.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 215 της 30. 7. 1992, σ. 70.

(2) ΕΕ L 351 της 23. 12. 1997, σ. 11.

(3) ΕΕ L 108 της 13. 5. 1995, σ. 5.

(4) ΕΕ L 141 της 31. 5. 1997, σ. 67.